Publication: Magyar Közlöny
Issue: MK-2009-121 (Year: 2009, Number: 121)
Era: 2004-2010
Section: „4. melléklet a 164/2005. (VIII. 16.) Korm. rendelethez
Paragraph Index: 44

„4. melléklet a 164/2005. (VIII. 16.) Korm. rendelethez Jelzéspont kódok felosztási terve A felosztási terv az ITU-T Q.708 Ajánlása alapján készült, figye lembe véve a Q.704 és Q.705 Ajánlásokban foglaltakat is. A jelzéshálózatok közötti kapu szerepét betöltõ jelzéspontok funkcionálisan egynél több jelzéshálózathoz tartoznak egyidejûleg. A 7-es jelzésrendszer címzési szabályai szerint egy kapu jelzéspontnak annyi jelzéspont kódjának kell lennie, ahány jelzéshálózathoz tartozik. A hazai jelzéshálózat kétszintû, a nemzeti jelzéshálózatok egy nemzeti összekötõ jelzéshálózaton át csatlakoznak egymáshoz. A jelzéspont kódok számára egy 14 bit terjedelmû mezõ áll rendelkezésre. Ezt a mezõt az ITU-T a nemzetközi jelzéspont kódok esetében három részre osztotta, és meghatározta, hogy nemzetközi jelzéspont kódok esetében az egyes részek mit jelöljenek. A nemzeti jelzéspont kódok esetében a mezõ felosztására nincs ITU-T Ajánlás, a felosztás és a részek értelmezése szabadon választható. A 7-es jelzésrendszer a teljes mezõt együtt kezeli, a részekre osztás és értelmezés csak rendszerezési célokat szolgál. A részletes ismertetésben a bitmezõ részeit bittérkép helyett az átszámított decimális szám szemlélteti. 1. Nemzetközi jelzéspont kód A nemzetközi jelzéshálózat NI (Network Indicator) bit kiosztása: 00 1.1. Leírás A nemzetközi jelzéspont kód a nemzetközi jelzéshálózat jelzéspontjainak azonosítására szolgál. 1.2. A jelzéspont kód felépítése A nemzetközi jelzéspont kód (ISPC, International Signalling Point Code) szerkezete: ISPC (14 bit) = SANC (3+8 bit) + SPI (3 bit) ahol: SANC (Signalling Area/Network Code) jelzéspont tartomány/hálózat kód, melynek elsõ, 3 bites része földrajzi zónát, a második, 8 bites része területet/országot határoz meg. A kódot az ITU jelöli ki. A rendelet hatálybalépésének idõpontjáig Magyarország részére kijelölt jelzéspont tartomány/hálózat kódok: 2+032, 2+212, 4+243 és 6+251. SPI (Signalling Point Identification) jelzéspont azonosító. 2. Nemzeti összekötõ jelzéshálózati jelzéspont kód A nemzeti összekötõ jelzéshálózat NI bit kiosztása: 11 2.1. Leírás A nemzeti összekötõ jelzéshálózat (NISN, National Interconnecting Signalling Network) kapcsolatot teremt az egyes szolgáltatók/hálózat üzemeltetõk nemzeti jelzéshálózata között. Magyarországon egyetlen NISN van. 2.2. A jelzéspont kód felépítése A nemzeti összekötõ jelzéshálózati jelzéspont kód, a NISPC (National Interconnecting Signalling Point Code) szerkezete: NISPC (14 bit) = NIAA (5 bit) + NIBB (4 bit) + NICC (5 bit) ahol: NIAA + NIBB NICC a nemzeti jelzéshálózatot kijelölõ kód, a kapu jelzéspont kijelölõ szám egy nemzeti jelzéshálózaton belül. 3. Nemzeti jelzéshálózati jelzéspont kód A nemzeti jelzéshálózatok NI bit kiosztása: 10 3.1. Leírás Az egyes szolgáltatók/hálózat üzemeltetõk a nemzeti jelzéshálózatukon belül a jelzések irányítására nemzeti jelzéshálózati jelzéspont kódokat alkalmaznak. Magyarországon több, egymástól független nemzeti jelzéshálózat van. 3.2. A jelzéspont kód felépítése A nemzeti jelzéshálózati jelzéspont kód, az NSPC (National Signalling Point Code) szerkezete: NSPC (14 bit) = tetszõleges”

Source: https://magyarkozlony.hu/hivatalos-lapok/9283b803f3f4d30ce09fbfe3269470437ae7d751/dokumentumok/338ed8065a8199167bd7dd20afc9f2b52696201a/letoltes